Pnompen'

**Pnompen**' ( [pʰnomˈpɨɲ] «Penin kukkaz») om Kambodžan pälidn da kaikiš suremb lidn. Se om lidn keskuzalištusenke.

## Istorii
Eländpunktan aluz om pandud vl 1372. Se om nimitadud buddizman Vat Pnom-jumalankodin («pühäpert' kukhal») i lidnan legendarižen Pen'-emändan-alusenpanijan mödhe. Pnompen' oli kunigahuden pälidnaks vll 1434−1497. Kambodžan kaikenaigaine pälidn vspäi 1865.

Pnompen' šingotase tegimišton keskuseks verhiden maiden rahapanendoiden alusel, penil edheotandoil i turizmal, pälidnan funkcijoil.

## Geografijan andmused
Lidn sijadase valdkundan suvipalas, Tonlesap-jogen randal, 12 m ü.m.t. keskmäižel korktusel. Sur'veziden varu oleskeleb vihmsezonan aigan.

Klimat om tropine mussonine kaks'sezonine, päivoikaz päiči vihmoiden sezonas. Kun keskmäine lämuz om +26,3..+30,2 C° vodes läbi. Ekstremumad oma +12,8 C° (viluku) i +40,5 C° (keväz'ku-semendku). Paneb sadegid 1412 mm vodes, enamba sügüz'kus (271 mm) i redukus (248 mm), vähemba tal'vkus-keväz'kus (7..35 mm kus). Kun keskmäine relätivine nepsuz vajehtase 77..84 % semendkus-kül'mkus, 71..73 % tal'vkus-sulakus.

## Tobmuz

Pnompen' jagase nell'toštkümneks nimitadud i nomeruidud rajonaks (sekcijaks,  *khan*). Ned alajagasoiš 105 fartalaks (*sangkat*, 5..12 fartalad rajonidme) i 953 «küläks» (*phum*, 22..143 rajonidme).

Lidnan municipalitetan tobmuden pä om Pnompenin gubernator ( *Apepal radždania open*), valitas händast videks vodeks, kut merad-ki. Edeline lidnan gubernator om Pa Sočetvong (sulaku 2013 — kezaku 2018).

## Eläjad
Vl 1970 lidnan ristitišt oli 457 tuhad eläjid. Vl 1978 lugetihe vaiše 32 tuhad ristituid Pnompeniš. Vodele 2000 lidnan eläjiden lugu ületi millionad i oli 1 284 000 ristituid. Kaik 2 129 371 eläjad oli lidnas vl 2019. Kaikiš suremb lidnan ristitišt om nügüd'.

Religijan mödhe eläjiden enamba ühesad kümnendest oma buddizman uskojad.

## Transport
Avtobusad (severz'-se kompanijoid), miniavtobusad, avto- i mototaksid, pikapad oma kundaližeks transportaks lidnas, ned-žo ühtenzoittas pälidnad valdkundan kaikidenke paloidenke. Valdkundan kaikiš suremb jogiport radab lidnas. Raudteühtenzoituz radab.

Rahvahidenkeskeine soda- da civiline *Pnompen' *-lendimport (*PNH / VDPP*, 6 mln passažiroid vl 2019) sijadase seičemes kilometras päivlaskmha lidnan keskuzpalaspäi. Tehtas reisid Suvipäivnouzmaižen i Päivnouzmaižen Azijan äjihe surihe lidnoihe, mugažo Dohaze (Katar).

## Galerei

Phnom Penh aerial.jpg|thumb|left|250px|Lidnan ühthine nägu (2005)
Royal.Place.Phnom.Penh.Palais.Royal.Cambodge.001.jpg|Kambodžan kunigahan pert'kulu (2010)
Buddhist Institute - Phnom Penh - Cambodia.jpg|Valdkundaline Buddizman institut (2019)
DJI 0209.jpg|Kambodžan universitet (2016)
Phnom Penh Airport Shuttle Train.jpg|Rel'sobus lendimporthasai vl 2019
Phnom Penh train station.jpg|Lidnan päraudtestancii vl 2018. *Vattanac Capital Tower* i *Canadia Tower* oma tagamal


## Sebruzlidnad
*  Hanoi, Vjetnam (vn 2004 keväz'kuspäi)
*  Hošimin, Vjetnam (reduku 2004)
*  Inčhon, Korejan Tazovaldkund (keväz'ku 2009)
*  Kantho, Vjetnam (tal'vku 2006)
*  Kun'min, Kitai (tal'vku 2007)
*  Pusan, Korejan Tazovaldkund (kezaku 2009)
*  Šanhai, Kitai (reduku 2005)
*  Tän'czin', Kitai (kül'mku 2008)
*  V'jent'jan, Laos (reduku 2006)

## Homaičendad


## Irdkosketused
* Lidnan oficialine sait (''phnompenh.gov.kh'').